EkBass/fiwiki-20250220-pages-articles huggingface dataset:
Tunturipikkumittari

Tunturipikkumittari (Eupithecia fennoscandica) on pieni, tunturiseudulla elävä pikkumittarilaji. == Koko ja ulkonäkö == Tunturipikkumittari on eräs pienimpiä pikkumittarilajeja. Etusiivet ovat suipot, niiden pohjaväri on harmaa ja siipien poikki kulkevat vaaleat viirut tekevät siivistä erikoisen kirjavat. Vaalea juovitus näkyy myös takasiivissä, etenkin niiden takareunassa. Etusiivessä on pieni musta keskitäplä ja siiven ulkoreunasta sen keskiosaan ulottuu ruskeansävyinen vyöhyke, jonka kohdalla ulompi poikkiviiru katkeaa. Siipiripset ovat täplikkäät. Siipiväli 14-18 mm.http://www2.nrm.se/en/svenska_fjarilar/e/eupithecia_fennoscandica.htmlhttp://www.dlc.fi/~peterpa/lepi/eupithecia/eupithecia- kirjava.htmMikkola K, Jalas I, Peltonen O. 1989. Suomen perhoset. Mittarit 2. Recallmed Oy. Suomen Perhostutkijain Seura. Hangon Kirjapaino. ISBN 951-9221-23-9 s. 62http://www.artfakta.se/Artfaktablad/Eupithecia_Fennoscandica_102441.pdf == Levinneisyys ja lentoaika == Tunturipikkumittaria tavataan Skandinavian pohjoisimmista osista Venäjän poikki Altai- ja Sajanvuorille sekä Mongolian pohjoisosiin. Suomessa tunturipikkumittari elää vain Enontekiön, Inarin ja Utsjoen tunturialueilla. Perhonen lentää pääasiassa heinäkuun alkupuolella.http://wibe.ath.cx/Lepidoptera/Geometridae/Eupithecia/fennoscandica/Eupithecia%20fennoscandica.htm == Elinympäristö ja elintavat == Tunturien pahdoilla, louhikoissa sekä paljakalla elävä perhonen. Perhoset lentävät iltapäivästä iltaan, lämpimimpinä öinä jopa aamuyölle saakka vajaan parin metrin korkeudella maanpinnasta. Huonolla säällä perhoset voivat lentää myös päivällä. Lento tapahtuu usein pensaiden tai suurten kivenlohkareiden ympärillä. Naaras munii ravintokasvin kukintoihin. Toukat syövät kehittyviä hedelmystöjä ja niiden kehitys on erittäin nopeaa. Riittävän lämpimällä säällä toukkavaihe kestää vain 7-9 vuorokautta. Täysikasvuinen toukka laskeutuu maanpinnalle koteloitumaan ja kotelo talvehtii. Suomen uhanalaisluokituksessa tunturipikkumittari on luokiteltu vaarantuneeksi (VU).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Ravintokasvi == Toukka elää ainakin pikkutervakolla (Lychnis alpina). == Lähteet == Luokka:Kenttämittarit
Eero Hiironen

Eero Ossian Hiironen (16. kesäkuuta 1938 Huittinen – 30. heinäkuuta 2018 AlavusKuvanveistäjä, professori Eero Hiironen on kuollut.) oli suomalainen kuvanveistäjä ja taidemaalari, joka tunnettiin etenkin vesiaiheisista teräsveistoksistaan. Hiironen perusti vuonna 1974 Ähtärissä sijaitsevan Pirkanpohjan Taidekeskuksen, jossa hänen teoksiaan on esillä 8. joulukuuta 2024 asti (talvikaudella supistetut aukioloajat). Hiironen oli koulutukseltaan kansakoulunopettaja.Kuka kukin on 1978, s. 225. Professorin arvonimi hänelle myönnettiin vuonna 1990, ja 2003 hän sai Suomi-palkinnon. == Kuvia teoksista == Tiedosto:Läpi harmaan by Eero Hiironen 1978.JPG|Läpi harmaan, 1978, Kokkola. Tiedosto:64. Merituuli -suihkukaivo, Palosaaren tori, kuva 7.12. 2015.jpg|Merituuli, 1979, Vaasa. Tiedosto:Eero Hiironen Aalto 1980.jpg|Aalto, 1980, Pori. Tiedosto:Elämän_virta_Seinäjoen_keskussairaala.jpg|Elämän virta, 1983, Seinäjoki. Tiedosto:Eero Hiironen ylävedet 2017 1983.jpg|Ylävedet, 2017 (1983), Ähtäri. Tiedosto:Eero Hiironen Puukon Synty 1985.jpg|Puukon synty. 2015 (1985), Kauhava. Tiedosto:Eero Hiironen Tuulen leikki.jpg|Tuulen leikki, 1986, Ähtäri. Tiedosto:Eero Hiironen Oodi jarvien kaupungille 1987.jpg|Oodi järvien kaupungille, 1987, Ähtäri. Tiedosto:Vesifantasia.JPG|Vesifantasia, 1992, Pieksämäki. Tiedosto:Eero Hiironen Seinämä 1994.jpg|Seinämä, 1994, Tampere. Tiedosto:Yhtyvät virrat Pietarsaari.jpg|Yhtyvät virrat, 2002, Pietarsaari. Tiedosto:Eero Hiironen Vesiportti 2005.jpg|Vesiportti, 2005, Helsinki. Tiedosto:Eero Hiironen "Pro aqua" 2007.jpg|Pro aqua, 2007, Espoo. Tiedosto:VedenVoimaSeinäjoki.jpg|Veden voima, 2008, Seinäjoki. Tiedosto:Vesitorso, Veden vartija ja Vedestä lähtenyt 1.jpg|Vesitorso, Veden vartija ja Vedestä lähtenyt, 2016, Kotka. Tiedosto:Kiila.jpg|Kiila, 2016, Kotka. Tiedosto:Veden merkki.jpg|Veden merkki, 2016, Kotka. Tiedosto:Veden nainen.jpg|Veden nainen, 2016, Kotka. Tiedosto:Vesilähetys.jpg|Vesilähetys, 2016, Kotka. ==Lähteet== ==Kirjallisuutta== * ==Aiheesta muualla== * Luokka:Suomalaiset kuvanveistäjät Luokka:Suomalaiset taidemaalarit Luokka:Suomalaiset professorin arvonimen saaneet Luokka:Vuonna 1938 syntyneet Luokka:Vuonna 2018 kuolleet
Adalmiina Pelli

Adalmiina Pelli on suomalainen lapsinäyttelijä, joka on näytellyt lyhytelokuvassa Toivon murusia (2010) sekä pitkässä elokuvassa Herra Heinämäki ja Leijonatuuliviiri (2011). == Lähteet == == Aiheesta muualla == * Luokka:Suomalaiset elokuvanäyttelijät Luokka:Suomalaiset lapsinäyttelijät Luokka:Syntymävuosi puuttuu Luokka:Elävät henkilöt
Madeleine Astor

Madeleine Astor (o.s. Force, 19. kesäkuuta 1893 – 27. maaliskuuta 1940) oli miljonääri John Jacob Astorin toinen vaimo. Hänet muistetaan RMS Titanicin uppoamisen selviytyjänä. Titanicin upotessa Astor oli viidennellä kuulla raskaana. Madeleinella oli häntä vanhempi sisar Katherine. Madeleinen vanhemmat olivat William Hurlbut Force (1852–1917) ja Katherine Arvilla Talmage (1863–1930). Hän ja hänen siskonsa olivat isänsä kautta ranskalaista syntyperää kun taas heidän äitinsä oli Hollannista. Astor ja hänen vaimonsa lähtivät häämatkalleen Titanicille. Koska Madeleine oli viidennellä kuulla raskaana, Astor kysyi Titanicin upotessa perämies Charles Lightollerilta, saisiko hän myös nousta pelastusveneeseen, mutta Lightoller kieltäytyi. Astor hukkui Titanicilla mutta Madeleine ja hänen palvelijansa selviytyivät onnettomuudesta. Madeleine Astor menehtyi sydänvaivoihin 27. maaliskuuta vuonna 1940 vain 46 vuoden ikäisenä. == Lähteet == Luokka:Yhdysvaltalaiset henkilöt Luokka:Titanicin matkustajat ja miehistö Luokka:Kuuluisien henkilöiden puolisot Luokka:Vuonna 1893 syntyneet Luokka:Vuonna 1940 kuolleet
Keltainen neliö vasemmalla

Keltainen neliö vasemmalla tai T-muotoinen sommittelu on taiteilija Ahti Lavosen (1928–1970) maalaus vuodelta 1967. Se on maalattu sekatekniikalla kankaalle ja on kooltaan 190 x 190 cm. Ateneumin taidemuseo osti maalauksen kokoelmiinsa vuonna 1970. Lavonen haki tuolloin töissään järjestystä, ja maalaus onkin jaettu kolmeen osaan: yksi osa on epätasaisen keltainen, muut valkoisia. Maalaus edustaa eräänlaista synteesiä materiaalitutkimuksen ja konstruktivistisen kaipuun välillä. Hän oli aiemmin pyrkinyt rauhaan ja tasapainoon, jolloin hän päätyi materiaaliestetiikkaan. Nyt hän haki visuaalista järjestystä, mikä näkyy tässäkin maalauksessa. Lavonen seurasi tiiviisti länsimaisen modernin taiteen ilmiöitä. Hän päätyi abstraktiin taiteeseen vuonna 1960 nähtyään Venetsian biennaalin ja hänen tuotantonsa ilmensi modernissa taiteessa tapahtuneita uusia askelia noina aikoina. ==Lähteet== * Timo Huusko: Ahti Lavonen: Keltainen neliö vasemmalla. Teoksessa Ateneum-opas. Toim. Timo Huusko, 2007, s. 128. ==Aiheesta muualla== * Suomen Kansallisgalleria: Kokoelmat: T- muotoinen sommittelu (Keltainen neliö vasemmalla). Luokka:Suomalaiset maalaukset Luokka:Ateneumin kokoelmat
Kymi Grand Prix

Kymi Grand Prix on vuosittain kesäkuussa Kouvolassa järjestettävä raviurheilun kansainvälinen suurkilpailu. Kymi GP järjestettiin ensimmäisen kerran vuonna 1998. Kymi Grand Prix on yksi Suomen suuripalkintoisimmista ravikilpailuista, joka kuului perustamisestaan lähtien Euroopan raviliiton UET:n EM-sarjaan European Grand Circuitiin. Vuodesta 2012 lähtien Kymi GP on ollut Grand Circuitin korvanneen UET Trotting Mastersin osakilpailu. Kymi Grand Prix'n erikoisuus on ulkomaisille hevosille järjestetty lentokonekuljetus Keski- Euroopasta ja Ruotsista Utin lentokentälle. Ilmainen kuljetus on houkutellut kilpailuun useita ulkomaisia huippuhevosia. Korkeiden matkakustannusten vuoksi ne eivät muutoin osallistuisi keskinkertaisen palkintotason kilpailuun. Kilpailun menestynein hevonen on ollut sen vuosina 2009 ja 2012 voittanut ruotsalainen Commander Crowe. Menestyksekkäimmät ohjastajat ovat kaksi kertaa voittaneet ranskalainen Jean Michel Bazire sekä Ruotsissa vaikuttava suomalaissyntyinen Peter Ingves. Vuonna 2006 ranskalainen Jag de Bellouet voitti Kymi Grand Prix'n uudella 2100 metrin maailmanennätysajalla 11,1a. ==Voittajat 1998-2024== Vuosi Voittaja Ohjastaja Voittoaika (a) 1998 Dryade des Bois Jos Verbeeck 14,6 1999 Defi d’Aunou Jean-Etienne Dubois 14,9 2000 BWT Magic Ahti Antti-Roiko 14,9 2001 Exchequer Aki Antti-Roiko 13,5 2002 Legendary Lover K Steen Juul 14,0 2003 Flambeau des Pins Mathieu Fribault 13,2 2004 Kart de Baudrairie Jean-Michel Bazire 13,2 2005 Prime Prospect Andrea Guzzinati 13,8 2006 Jag de Bellouet Christophe Gallie 11,1 2007 Camilla Highness Peter Ingves 12,8 2008 L´Amiral Mauzun Jean-Michel Bazire 12,3 2009 Commander Crowe Peter Ingves 13,0 2010 Brioni Joakim Lövgren 12,7 2011 Rapide Lebel Eric Raffin 12,8 2012 Commander Crowe Christophe Martens 12,0 2013 Womanizer S Tommi Kylliäinen 12,2 2014 Timoko Björn Goop 13,0 2015 Trebol Gabriel Pou Pou 11,8 2016 Trebol Gabriel Pou Pou 12,0 2017 Carabinieri Johan Untersteiner 11,0 2018 Aubrion du Gers Jos Verbeeck 13,2 2019 Racing Mange Joakim Lövgren 11,7 2020 Vitruvio Björn Goop 11,6 2021 Ce Bello Romain Anthony Barrier 11,6 2022 Earl Simon Franck Ouvrie 12,5 2023 Etonnant Anthony Barrier 10,5 2024 Borups Victory Daniel Wäjersten 11,0 ==Lähteet== *Kymi Grand Prix Suomen Hippos === Viitteet === ==Aiheesta muualla== *Kouvolan raviradan kotisivut *UET Masters Series Euroopan raviliiton sivuilla Luokka:Suomen ravikilpailut Luokka:Kouvolan urheilutapahtumat
Patrick O’Shaughnessy

Patrick O’Shaughnessy (s. 29. tammikuuta 1993 Riihimäki) on suomalainen jalkapalloilija, joka edustaa Kakkosessa pelaavaa Malmin Palloseuraa. Hän on pelipaikaltaan oikea laitapuolustaja. O’Shaughnessy edusti juniorina FC Honkaa ja Helsingin Jalkapalloklubia. Hän pelasi HJK:n reservijoukkueessa Klubi 04:ssä Kakkosta kaudella 2011. Kaudeksi 2012 hän siirtyi Myllykosken Palloon, jonka riveissä hän teki liigadebyyttinsä 15. huhtikuuta 2012 ottelussa Turun Palloseuraa vastaan. O’Shaughnessy on pelannut 10 ottelua Suomen nuorten maajoukkueessa ja 31 ottelua Suomen poikamaajoukkueissa. O’Shaughnessyn veli Daniel on myös jalkapalloilija. Veljesten isä on kotoisin Irlannista. ==Lähteet== ==Aiheesta muualla== * Patrick O’Shaughnessy Veikkausliigan sivustolla Luokka:Elävät henkilöt Luokka:Suomalaiset jalkapalloilijat Luokka:Vuonna 1993 syntyneet
Pyry Soiri

Pyry Henri Hidipo Soiri (s. 22. syyskuuta 1994 Tammisaari) on suomalainen jalkapalloilija, joka edustaa Kreikan Superliigassa pelaavaa Athens Kallitheaa. Soiri on pelipaikaltaan laitahyökkääjä tai laitapuolustaja. == Ura == === Juniorivuodet === Tammisaaressa syntynyt Soiri vietti varhaislapsuutensa Helsingissä. Hänen ollessaan nelivuotias perhe muutti äidin työn perässä Afrikkaan, jossa he asuivat Mosambikissa, Namibiassa ja Tansaniassa, kunnes perhe palasi Suomeen ja muutti Kouvolaan vuonna 2010. Soiri aloitti jalkapallon 5-vuotiaana helsinkiläisessä Pallo-Pojissa viettäessään kesiä Suomessa ja edusti myöhemmin myös FC POHU:n junioreita. Afrikassa Soiri pelasi eri koulujoukkueissa ja Kouvolassa hän liittyi Myllykosken Pallon junioreihin. === Seurajoukkueet === MYPA:n edustusjoukkueeseen noustuaan Soiri debytoi Veikkausliigassa huhtikuussa 2012 Jaroa vastaan. Kauden 2012 aikana hän pelasi myös lainalla Kakkosen Järvenpään Palloseurassa ja Kotkan Työväen Palloilijoissa. Seuraavalla kaudella Soiri vakiinnutti paikkansa liigassa pelaten 22 ottelua, joissa hän teki yhden maalin. Vuonna 2015 Soiri siirtyi Vaasan Palloseuraan kaksivuotisella sopimuksella agenttinaan toimineen Ville Lyytikäisen suosituksesta. Helmikuussa 2017 Soiri teki sopimuksen Valko-Venäjän pääsarjassa pelaavan Shahtar Soligorskin kanssa. Elokuussa 2018 Soiri siirtyi Itävallan Bundesliigan Admira Wackeriin. Itävallan kautensa jälkeen hän jatkoi kesäkuussa 2019 Tanskan Superliigassa pelanneeseen Esbjergiin kolmivuotisella sopimuksella. Ensimmäisellä kaudellaan Soiri onnistui maalinteossa kerran 24 ottelussa. Esbjerg putosi kauden päätteeksi Superliigasta. Toisella kaudellaan Soiri onnistui kolmesti maalinteossa. Soirin sopimus purettiin elokuussa 2021. Lokakuussa 2021 HJK tiedotti solmineensa Soirin kanssa sopimuksen kausista 2022 ja 2023. Ensimmäisellä kaudellaan Soiri kärsi vammoista, mutta nousi vakiokokoonpanoon kauden loppupuolella. Lopulta hän sai tililleen 15 ottelua Veikkausliigassa. Soiri oli myös avauskokoonpanossa kaikissa kuudessa HJK:n Eurooppa-liigan lohkovaiheen ottelussa. === Maajoukkueet === Soiri on edustanut Suomen U19-, U20- ja U21-maajoukkueita. A-maajoukkueessa hän debytoi Kroatiaa vastaan pelatussa MM-karsintaottelussa lokakuussa 2017. Soiri onnistui maalinteossa heti ensimmäisessä A-maaottelussaan. Soiri valittiin myös Suomen joukkueeseen vuoden 2021 EM-kisoihin. Soirilla on Suomen ohella Namibian kansalaisuus, minkä johdosta häntä kysyttiin myös Namibian maajoukkueeseen. == Yksityiselämä == Soirin äiti on suomalainen yhteiskuntatieteilijä Iina Soiri ja isä namibialainen. Hän on kirjoittanut ylioppilaaksi Kouvolan yhteiskoulusta vuonna 2014. Soiri seurustelee sisällöntuottaja Sara Siepin kanssa. == Lähteet == == Aiheesta muualla == *Pyry Soiri Soccerway-sivustolla *Pyry Soirin esittely Veikkausliigan sivustolla Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1994 syntyneet Luokka:Elävät henkilöt
American Film Institute Awards 2011

Yhdysvaltain elokuvainstituutin myöntämät American Film Institute Awards 2011 -palkinnot jaettiin vuoden parhaille elokuville ja televisio-ohjelmille. == Elokuvat == *Morsiusneidot *The Descendants *The Girl with the Dragon Tattoo *Piiat *Hugo *J. Edgar *Midnight in Paris *Moneyball *The Tree of Life *Sotahevonen == Televisio-ohjelmat == * Boardwalk Empire * Breaking Bad * Jäitä hattuun * Game of Thrones * Good Wife * Isänmaan puolesta * Justified * Louie * Moderni perhe * Puisto-osasto == Erikoispalkinnot == * The Artist * Harry Potter -elokuvasarja == Aiheesta muualla == * American Film Institute Awards 2011 Luokka:2012 Luokka:American Film Institute Awards
Skillsters

Skillsters on Riku Pentin ja Okke Komulaisen muodostama big beatia/breakbeatia/instrumentaalia hiphoppia soittava duo. He ovat julkaisseet kaksi EP:tä, ja tehneet lukuisia remixejä mm. Bomfunk MC’sille, Giant Robotille, Palefacelle ja Sere(moniamestari)lle. Sen lisäksi Skillstersistä tuli osa Bomfunk MC'siä, Dj Gismon lähdettyä yhtyeestä vuonna 2003. Skillsters on myös suomalaisen räp-artisti Sere(moniamestari)n pääasiallinen tuottaja. ==Diskografia== *"Skills? Plenty" (12" EP, 1997) *"Pronto" (12" EP, 1999) Luokka:1990-luvun yhtyeet ja sooloartistit Luokka:Suomalaiset duot Luokka:Suomalaiset yhtyeet
Suolintu

Suolintu on taiteilija Jaakko Sieväsen maalaus vuodelta 1961-1962. Tämä informalistinen öljy- ja temperamaalaus kankaalle, 154 × 115 cm, ostettiin Ateneumin taidemuseoon vuonna 1962. Suomalaisille informalismi tuli tunnetuksi Venetsian biennaalissa vuonna 1960 sekä Suomen Ars 1961 -näyttelyssä. Informalismi koettiin läheiseksi, koska sen saattoi nähdä luontotunteen ilmauksena. Jaakko Sievänen kuului suomalaisten taiteilijoiden Maaliskuun ryhmään, joka koostui ulkomailla työskennelleistä ja vaikutteita hakeneista taiteilijoista. Aluksi Sievänen käytti maalauksissaan kerroksittaista kuultavaa väriä, mutta siirtyi sitten käyttämään paksumpaa jälkeä. Suolintu on tältä kaudelta. Myöhemmin Sievänen lisäsi maalauksiinsa figuratiivisia elementtejä. ==Aiheesta muualla== * Suomen Kansallisgalleria: Kokoelmat: Suolintu. ==Lähteet== * Timo Huusko: Jaakko Sievänen: Suolintu. Teoksessa Ateneum- opas. Toim. Timo Huusko, 2007, s. 126. Luokka: Suomalaiset maalaukset Luokka: Ateneumin kokoelmat
Timo Tahvanainen

Timo Tahvanainen (s. 26. kesäkuuta 1986 Outokumpu) on suomalainen uransa lopettanut jalkapalloilija. Hän on pelipaikaltaan oikea laitalinkki tai laitapuolustaja. Tahvanainen on outokumpulaisen OuPan kasvatti. Hän osallistui juniorina menestyksekkäästi Palloliiton taitokilpailuihin. Tahvanainen on pelannut urallaan Jipossa. Hän oli helmikuussa 2010 Kuopion Palloseuran testattavana, mutta ei saanut lopulta sopimusta. Tammikuussa 2011 Tahvanainen siirtyi FF Jaroon lyhyen testijakson päätteeksi. Hän teki Veikkausliigadebyyttinsä 5. kesäkuuta 2011 vieraissa Rovaniemen Palloseuraa vastaan. Keskikenttäpelaajana ja hyökkääjänä pelanneen Tahvanaisen peliaika oli alkukaudesta niukassa, joten mies lainattiin Ykköseen KPV:n joukkueeseen heinäkuussa 2011. Hän palasi Jaroon syyskuun alussa lunastaen häneen kohdistuneita odotuksia kauden viimeisissä otteluissa. Vaikka maalitili jäikin avaamatta, niin Tahvanainen syötti 15 Veikkausliigaottelussa kolme maalia ja loi maalipaikkoja. Marraskuussa 2011 Tahvanainen teki Jaron kanssa yksivuotisen jatkosopimuksen. Hän teki debyyttinsä Suomen maajoukkueessa 10. tammikuuta 2016 Ruotsia vastaan. == Lähteet == Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Kevin Peth

Kevin Peth (s. 26. huhtikuuta 1993 Närpiö) on suomalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan keskuspuolustaja tai puolustava keskikenttäpelaaja. Peth on Närpes Kraftin kasvatti. Hän siirtyi syksyllä 2009 italialaiseen Cesenaan. Peth oli joukkueen organisaatiossa vuoteen 2011, jolloin hän palasi Pietarsaareen FF Jaron harjoitusrinkiin. Peth pelasi kuitenkin loppukauden 2011 Vaasan Palloseuran riveissä. Hän pelasi viisi Veikkausliigaottelua ja teki niissä yhden maalin. Marraskuussa 2011 Peth siirtyi Jaroon. Kaudella 2012 hän pelasi kaksi Veikkausliiga-ottelua. Kaudella 2015 Peth siirtyi Ykkösessä pelanneen vaasalaisen VIFK:n riveihin. VIFK-kausi kesti vuoden, ja Peth siirtyi takaisin Veikkausliigaa pelaavana VPS:n riveihin kaudeksi 2016. VPS-kakausi oli vain kaudne mittainen, ja Peth siirtyi Ykkösessä pelaavan FF Jaron riveihin. Veikkausliigassa on kertynyt kauden 2016 loppuun mennessä kaikkiaan 75 ottelua viiden kauden aikana. Peth on pelannut yhdeksässä poikien maaottelussa vuoden 2012 loppuun mennessä. ==Lähteet== ==Asiasta muualla== *Kevin Peth transfermarktin sivuilla *Kevin Peth FF Jaron sivuilla Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Ilja Vaganov

Ilja Sergejevitš Vaganov (, s. 15. tammikuuta 1989 Leningrad, Venäjän SFNT, Neuvostoliitto) on venäläinen jalkapalloilija, joka edustaa Krimin valioliigassa pelaavaa FK Berkut Armjanskia kaudella 2016. Aikaisemmin hän on pelannut kuusi kautta Suomessa pietarsaarelaisissa Jarossa ja JBK:ssa. Hän on pelipaikaltaan keskuspuolustaja. Vaganov on pelannut urallaan FK Himkissä, FK Dynamo Moskovassa ja FK Rus Pietarissa. Alexei Eremenkon tuttavuuden myötä Vaganov tuli aluksi Pietarsaareen Kakkosessa pelanneeseen JBK:hon. Lokakuussa 2010 hän teki 1+1-vuotisen sopimuksen FF Jaron kanssa. Debyyttikaudellaan 2011 Vaganov pelasi 21 Veikkausliigaottelua ja teki kolme maalia, joista kaksi tuli 14. lokakuuta 2011 kotiottelussa FC Inter Turkua vastaan. Hän pelasi vielä kauden 2012, mutta se päättyi vaikeaan polvivammaan. Kauden 2013 Vaganov pelasi kuntouduttuaan kotikaupunkinsa Pietarin FK Rusissa, mutta palasi kaudeksi 2014 takaisin Jaroon. Kahden kauden jälkeen Jaron pudottua Veikkausliigasta syksyllä 2015 Vaganov palasi kotimaahansa Krimin valioliigan FK Berkut Armjanskiin. Siihen mennessä hän oli pelannut Jarossa 107 Veikkausliiga-ottelua ja tehnyt yhdeksän maalia, ollen toiseksi eniten pääsarjaotteluita Jarossa pelannut ulkomaalainen Alexei Eremenkon jälkeen. == Lähteet == ==Aiheesta muualla== * Veikkausliigan pelaajakortti * FF Jaron pelaajakortti * Soccerwayn pelaajakortti * Transfermarktin pelaajakortti Luokka:Venäläiset jalkapalloilijat Luokka:Vuonna 1989 syntyneet Luokka:Elävät henkilöt
Tiikerin hyökkäys

Tiikerin hyökkäys (engl. Action of the Tiger) on vuonna 1957 julkaistu toimintaelokuva, joka kertoo Albaniassa olevan poliittisen vangin vapauttamisyrityksestä. Elokuvan pääosia esittävät Van Johnson, Martine Carol, Herbert Lom, Gustavo Rojo, José Nieto, Helen Haye, Anna Gerber, Anthony Dawson, Sean Connery, Yvonne Romain, Norman MacOwan, Helen Goss ja Richard Williams. Elokuvan on ohjannut Terence Young. == Aiheesta muualla == * * Luokka:Terence Youngin ohjaamat elokuvat Luokka:Vuoden 1957 brittiläiset elokuvat Luokka:Brittiläiset toimintaelokuvat Luokka:Brittiläiset romaaneihin perustuvat elokuvat Luokka:Vuoden 1957 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset romaaneihin perustuvat elokuvat Luokka:Elokuvat merenkulusta
Mauthausenin muistomerkki

thumb|300px|Mauthausenin muistomerkki Mauthausenin muistomerkki on muistomerkki, joka rakennettiin kaikkien Mauthausen-Gusenin keskitysleirissä kärsineiden muistoksi. Muistomerkki sijaitsee Mauthausenin kylässä Itävallassa lähellä keskitysleiriä. Muistomerkin on kustantanut Israelin valtio. Muistomerkki esittää menoraa. ==Lähteet== Luokka:Itävallan rakennukset ja rakennelmat Luokka:Veistokset Luokka:Muistomerkit Luokka:Ylä-Itävalta
Voay robustus

Voay robustus on sukupuuttoon kuollut krokotiilieläin Madagaskarista. Se saalisti ravinnokseen norsulintuja ja madagaskarinvirtahepoja. Voay robustus- krokotiili kasvoi yli 160 kilon painoiseksi ja 5 metrin pituiseksi. Ihminen luultavasti saalisti sen ravinnon, virtahevot ja linnut, sukupuuttoon. Luokka:Esihistorialliset matelijat Luokka:Krokotiilit Luokka:Pleistoseenin sukupuuttoon kuollut megafauna
Raši

Salomon ben Isaac tai Šlomo Jitzhaki (), tunnetaan paremmin nimellä Raši (, lyhenne sanoista Rabbi Šlomo Itzhaki; s. 22. helmikuuta 1040 Troyes, k. 13. heinäkuuta 1105 Troyes), oli ranskalainen rabbi. Häntä pidetään Talmudin ja Tanakin merkittävimpänä kommentoijana, ja hänen vaikutuksensa on säilynyt Talmudin ja Tanakhin tulkinnassa kuten myös hepreankielisessä kirjallisuudessa nykyaikaan asti.Telushkin, Joseph: Jewish Literacy, s. 184–187. William Morrow and Company, New York, 2001. Rašin kommentit erotetaan havainnollisuuden vuoksi Talmudin varsinaisesta tekstistä niin sanotulla Raši-kirjaintyypillä, jota Raši itse tosin ei käyttänyt. ==Lähteet== == Aiheesta muualla == Luokka:Ranskalaiset rabbit Luokka:Ranskan juutalaiset Luokka:Keskiajan henkilöt Luokka:Vuonna 1040 syntyneet Luokka:Vuonna 1105 kuolleet Luokka:Seulonnan keskeiset artikkelit
Vagabond (merkki)

Vagabond on ruotsalainen kenkämerkki, joka perustettiin 1960-luvun lopulla. Merkki valmisti aluksi kenkiä vain miehille. Pääkonttori sijaitsi alkuun Portugalissa ja Italiassa, joita on pidetty kenkientekotaidon mestareina. Vuonna 1994 Vagabond palasi Ruotsin Varbergiin, johon perustettiin työpajan mallikappaleiden tekemistä varten, mikä oli ainutlaatuista Pohjois-Euroopassa. Nykyään Vagabond valmistaa sekä naisille että miehille nahkatarvikkeita ja kenkiä yli 2 miljoonaa paria vuodessa 25 maassa ympäri maailmaa. Vagabondin kengät ja nahkatarvikkeet valmistetaan nykyisin Aasiassa. Johtava tuotantotoimisto sijaitsee Vietnamissa, josta käsin Aasian muissa osissa tapahtuvaa tuotantoa organisoidaan ja valvotaan. == Aiheesta muualla == *Viralliset sivut Luokka:Jalkineet
Revlon

Revlon () on yhdysvaltalainen kosmetiikka-alan yritys. Revlonin perustivat vuonna 1932 kanadalais-yhdysvaltalaiset veljekset Charles Revson ja Joseph Revson sekä kemisti Charles Lachman. Yritys sai nimensä perustajiensa sukunimien yhdistelmästä. Revlonin liikevaihto vuonna 2016 oli 2,3 miljardia dollaria. Vuonna 2022 yhtiö ilmoitti hakeutuvansa yrityssaneeraukseen. ==Lähteet== ==Aiheesta muualla== *Virallinen sivusto Luokka:Kosmetiikka- ja kauneusalan yritykset Luokka:Yhdysvaltalaiset teollisuusyritykset Luokka:Yhdysvaltalaiset pörssiyhtiöt Luokka:Kosmetiikkamerkit
115 Thyra

115 Thyra on melko suuri ja kirkas päävyöhykkeen asteroidi, joka kuuluu S-luokkaan. Sen inklinaatio on melko suuri. Sen löysi James Craig Watson 19. huhtikuuta 1870. Asteroidi nimettiin Tanskan muinaisen hallitsijan, Thyran, mukaan. == Lähteet == *JPL -tietokanta (NASA) Luokka:Päävyöhykkeen asteroidit
Wonambi

Wonambi on sukupuuttoon kuollut käärmesuku eteläisestä ja itäisestä Australiasta. Se eli 10 miljoonaa – 70 000 vuotta sitten. Wonambi saattoi muistuttaa kuusimetrisenä pytonia, mutta tosiasiassa se kuului sukupuuttoon kuolleeseen Matsoiidae-käärmeheimoon, johon kuului muun muassa Afrikassa elänyt Giganthopis-käärme. Matsoiidae-heimo kehittyi 55 miljoonaa – 50 000 vuotta sitten. Wonambi saalisti saaliinsa väijymällä sitä ja sitten kuristamalla. Wonambin nimi tulee aboriginaalien myyteistä, samoin kuin Quinkanan nimi. == Lähteet == Luokka:Esihistorialliset matelijat Luokka:Alethinophidia
Cebu Pacific

Cebu Air, Inc. (yleiskielessä pelkkä Cebu Pacific Air) on filippiiniläinen halpalentoyhtiö. Yhtiö operoi lähinnä Filippiinien saarten välillä 34 kohteeseen, mutta lentää myös kansainvälisiä lentoja 19 kohteesta, muun muassa Taipeista, Hongkongista ja Shanghaista. Turvallisuuden laiminlyönnin vuoksi yhtiö ei ole saanut operoida Euroopan unionin jäsenmaiden alueella 31.3.2010 lähtien. Kielto kuitenkin poistettiin vuonna 2014. ==Laivasto== Laivaston keski-ikä heinäkuussa 2022 on 5,3 vuotta. Cebu Pacificin laivasto Konetyyppi Lukumäärä Tilauksia Huomautuksia Airbus A320-200 20 — Airbus A320neo 8 7 Airbus A321-200 7 — Airbus A321neo 10 22 Airbus A321XLR — 10 Toimitukset alkavat vuonna 2024. Airbus A330-300 5 — Airbus A330-900 3 13 ATR 72-600 14 — Liikennöitsijänä Cebgo. Yhteensä 67 42 Cebu Pacific Cargon laivasto Konetyyppi Lukumäärä Tilauksia Huomautuksia ATR 72-500F 2 — Liikennöitsijänä Cebgo. Yhteensä 2 0 ==Tilastot== Cebu Pacific matkustajamäärät ovat lisääntyneet joka vuosi. Yhtiö pyrkii lisäämään matkustajamääriä entisestään uusien kaukokohteiden avulla vuonna 2013. Vuosi Matkustajat Kasvu 2006 3 456 000 2007 5 490 267 +58,8 % 2008 6 750 000 +23,0 % 2009 8 760 000 +29,7 % 2010 10 460 000 +19,4 % 2011 11 940 000 +14,1 % == Onnettomuudet == *2. helmikuuta 1998 Cebu Pacific Airin lento 387 Manilasta Cagayan de Oroon putosi vuoristoon lähellä Mount Sumagayaa. Onnettomuudessa kuolivat kaikki 104 ihmistä.Accident description , aviation-safety.net . ==Lähteet== == Aiheesta muualla == Luokka:Filippiiniläiset lentoyhtiöt Luokka:Halpalentoyhtiöt
Xevious

Xevious () on Namcon vuonna julkaisema kolikkopeli. Pohjois-Amerikassa pelin levittäjänä toimi Atari. Pelin ohjelmoija on Masanobu Endō. Xevious käyttää Galagan laitteistoalustaa. ==Pelin kulku== Pelaaja käyttää kahdeksaan suuntaan ohjaavaa joystickia ohjatakseen Solvalou-nimistä alusta, joka on varustettu eteenpäin ampuvalla Zapper-tulituksella ilmakohteita varten, ja erillistä pomminäppäintä maakohteita varten. Peli sijoittuu Etelä-Amerikkaan Peruun. Pelin maastona on käytetty metsiä, lentokenttiä, merta, armeijan asemia ja Nazca-linjoja. Pelin kartassa on 16 aluetta, joiden läpäisyn jälkeen peli hyppää takaisin alueelle 7. Solvalou menee jatkuvasti eteenpäin maaston vaihtuessa ja kaikkien maaston kohteiden yli voi lentää vapaasti. Jos pelaaja menettää elämän, peli jatkuu normaalisti alueen alusta. Jos pelaaja on läpäissyt vähintään 70% alueesta, hän siirtyy suoraan seuraavaan alueeseen. Pelaajan on myös mahdollista edetä pelissä ampumatta mitään ilma- tai maakohteista. ==Historia== Xevious oli ensimmäisiä pystysuuntaan vieriviä ampumispelejä ja vaikutti tulevaisuudessa voimakkaasti tämän genren peleihin. Grafiikka oli mullistavaa aikanaan ja pelin viholliset oli renderoitu erittäin teräväpiirtoisesti ja niiden luomisessa oli käytetty huolellisesti varjoja ja harmaan eri sävyjä. Xevious oli myös ensimmäisiä pelejä, jossa oli mahdollista ampua esiin piilossa olevia S-lippuja, joita käytettiin ensimmäisenä Namcon Rally-X-pelissä. S-lippu oli piilotettu neljään eri kohtaan pelissä, ja sen yli lentäminen antoi pelaajalle lisäelämän. Xevious oli myös ensimmäinen kolikkopeli, jolla oli Yhdysvalloissa mainos valtakunnallisessa televisiossa. Atarin mainoslause Englanniksi oli "Are you devious enough to beat Xevious?" Muusikot Haruomi Hosono (Yellow Magic Orchestra) and Keisuke Kuwata (Southern All Stars) olivat suuria Xeviousin ystäviä ja Hosono teki albumin Namco- videopeleistä, jossa Xevious oli pääteemana. Namco Museum DS:n mukaan pelistä on tehty myös kolmiosainen novelli "Fardraut". == Vastaanotto == Yhdysvalloissa Xevious sai melko keskinkertaisen vastaanoton, mutta peli oli valtava kulttihitti Japanissa. Mikrobitin Niko Nirvi antoi pelin kotitietokonekäännökselle (tarkkaa alustaa määrittelemättä) neljä tähteä viidestä.Mikrobitti 2/1987, sivu 74 Saman lehden Jukka Tapanimäki antoi myöhemmin NES-versiolle 68 pistettä sadasta.Mikrobitti 3/1991, pelikonsoliliite == Lähteet == ==Aiheesta muualla== * * * * * Xevious MAWS Xevious info * Xevious Hardcore Gaming 101 -sivustolla Luokka:Vuoden 1982 videopelit Luokka:Namcon kolikkopelit Luokka:Atari 7800 -pelit Luokka:Atari ST -pelit Luokka:FM-7-pelit Luokka:NEC PC-8001 -pelit Luokka:NEC PC-8801 -pelit Luokka:NEC PC-9801 -pelit Luokka:Sega Master System -pelit Luokka:Sharp X1 -pelit Luokka:Sharp MZ -pelit Luokka:ZX Spectrum -pelit
Cow Palace

Cow Palace, oikeammin California State livestock pavilion on urheiluareena Daly City:ssä San Franciscon naapurissa Kaliforniassa. Areena on valmistunut vuonna 1941 ja sitä ovat käyttäneet niin urheilujoukkueet, konsertoivat yhtyeet kuin karjanäyttelytkin. Hallin ensimmäinen urheilukäyttäjä oli 60-luvulla San Francisco Warriors, joka nykyisin tunnetaan San Franciscon lahden toisella puolella Oaklandissa kotipaikkaansa pitävänä Golden State Warriorsina. NHL -joukkue San Jose Sharks pelasi kaksi ensimmäistä kauttaan (1991-93) ennen oman hallinsa valmistumista Cow Palacessa. Hallissa on tämän jälkeen ollut käyttäjinä IHL -jääkiekkoliigan San Francisco Spiders ja Amerikkalaisen jalkapallon sisähallisarjan San Jose Wolves, molemmat ainoastaan yhden kauden ajan. Kaudella 2012-13 hallissa aloittaa ECHL -joukkue San Francisco Bulls. ==Aiheesta muualla== * Virallinen kotisivu Luokka:Yhdysvaltain urheiluhallit Luokka:Yhdysvaltain jäähallit Luokka:Kalifornian urheilupaikat Luokka:San Jose Sharks
Live My Life

Live My Life on alankomaalaisen laulajan Boriksen kolmas studioalbumi, joka julkaistiin 30. tammikuuta 2009. == Kappaleet == Kaikki kappaleet kirjoittaneet Boris Titulaer ja Anthony Tolsman, ellei toisin mainittu. # # # # # # # # # # # # == Lähteet == Luokka:Vuoden 2009 albumit Luokka:Alankomaalaiset popalbumit
Ma Qinghua

Ma Qinghua (, s. 25. joulukuuta 1987 Shanghai, Kiina) on kiinalainen rata- autoilija. == Uran alkuvuodet == Ma aloitti kilpauransa vuonna 2005 kilpailemalla Aasian Formula Renault -sarjassa viisi kilpailua. Samana vuonna hän ajoi yhden kilpailun Italian Formula 3000 -sarjassa. Vuodet 2005-06 Ma ajoi A1GP-sarjassa kaksi kilpailua saavuttaen kuusi pistettä. Vuonna 2007 hän ajoi Formula Renault 2.0 NEC -sarjassa. Vuonna 2008 Ma kilpaili Espanjan Formula 3 -sarjassa sijoittuen sarjassa seitsemänneksi. Vuonna 2009 Ma ajoi Britannian Formula 3:sten National Class sarjassa sijoittuen 10:ksi. Vuonna 2010 Ma ajoi Superleague Formula -sarjassa kaksi kilpailua. Vuonna 2011 Ma ajoi Kiinan Touring Car mestaruussarjassa voittaen 1600cc:n mestaruuden. == Formula 1 == Vuonna 2012 Ma ilmoitettiin Formula 1-tallin HRT:n testi- ja varakuljettajaksi. Hän osallistui Italian GP:n viikonloppuna perjantain vapaisiin harjoituksiin, jolloin hänestä tuli näin ollen ensimmäinen kiinalainen, joka on mukana Formula 1:sten viikonlopun toiminnassa. Hän oli mukana myös Singaporen, Abu Dhabin ja Yhdysvaltain vapaissa harjoituksissa. Vuonna 2013 Ma kilpaili GP2-sarjassa Caterham Racing -tallissa, mutta menetti paikkansa Alexander Rossille heti ensimmäisen viikonlopun jälkeen. Samana vuonna hän toimi Caterhamin F1-tallin testikuljettajana ajaen Kiinan GP:n vapaissa harjoituksissa toista kisakuljettajan autoa. === Tulokset kilpailuittain === Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 2012 HRT F1 AUS MAL CHN BHR ESP MON CAN EUR GBR GER HUN BEL ITA TD SIN TD JPN KOR IND ABU TD USA TD BRA – – 2013 Caterham AUS MAL CHN TD BHR ESP MON CAN GBR GER HUN BEL ITA SIN KOR JPN IND ABU USA BRA – – == WTCC == Vuonna 2014 Ma siirtyi kilpailemaan Citroënilla WTCC- vakioautosarjassa ja ajoi yhteen osakilpailuvoittoon. Hän jatkoi Citroënilla myös kauden 2015. == Formula E == Ma kilpaili Formula E -sarjassa neljän kauden verran: 2015–2016, 2016–2017, 2017–2018, ja 2019–2020. Hän ei ajanut kertaakaan pisteille. === Tulokset kilpailuittain === Kausi Talli 1 2 3 4 5 6 7 8 9 10 11 12 Pisteet Sijoitus 2015–16 Team Aguri BEI PUT PDE BNA MEX LBH PAR Kesk. BER 14 LON 11 LON 12 0 19. 2016–17 Techeetah HKG Kesk. MAR 15 BNA 16 MEX MON PAR BER BER NYC NYC MTR MTR 0 25. 2017–18 Nio Formula E Team HKG HKG MRK SCL MEX PDE RME PAR 17 BER ZUR NYC NYC 13 0 23. 2019–20 Nio 333 FE Team DIR 20 DIR 19 SCL 16 MEX Kesk. MRK 23 BER BER BER BER BER BER 0 28. == GP2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2013 Caterham Racing MAL FEA 21 MAL SPR DNS BHR FEA BHR SPR ESP FEA ESP SPR MON FEA MON SPR GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA ITA SPR SIN FEA SIN SPR ABU FEA ABU SPR 0 35. ==Lähteet== Luokka:Kiinalaiset autourheilijat Luokka:Formula E -kuljettajat Luokka:GP2-kuljettajat Luokka:World Touring Car Championship -kuljettajat Luokka:Vuonna 1987 syntyneet Luokka:Elävät henkilöt
Live My Life (kappale)

"Live My Life" on yhdysvaltalaisen yhtyeen Far East Movementin kappale heidän neljänneltä studioalbumiltaan Dirty Bass. Kappaleessa esiintyy myös kanadalainen poplaulaja Justin Bieber. Kappale julkaistiin 28. helmikuuta 2012 albumin toisena singlenä. Sen tuottivat RedOne ja De Paris. == Kappalelista == *;Digitaalinen lataus # "Live My Life" (featuring Justin Bieber) – 3:59 *;Digitaalinen lataus — remix # "Live My Life" (Party Rock Remix) (featuring Justin Bieber & Redfoo) – 4:16 *;CD single # "Live My Life" (featuring Justin Bieber) – 3:59 # "Live My Life" (Party Rock Remix) (featuring Justin Bieber & Redfoo) – 4:14 == Lähteet == Luokka:Vuoden 2012 kappaleet Luokka:Far East Movementin kappaleet Luokka:Justin Bieberin kappaleet
Mattholmsfladan

thumb|250px|Mattholmsfladan huhtikuussa 2008 lintutornista nähtynä. thumb|250px|Sama paikka syyskuussa 2007. Mattholmsfladan on Paraisilla sijaitseva matala ja ruovikkoinen merenlahti, flada. Lahtea reunustaa järviruokovyö ja myös avovesialueella on muutamia ruovikkosaarekkeita. Yhdessä viereisen Lenholmin luonnonsuojelualueen kanssa Mattholmsfladan muodostaa kansainvälisesti arvokkaan suojelukokonaisuuden ja 129 hehtaarin Natura 2000 -alueen. == Linnusto == Mattholsmfladan on muuton aikainen levähdyspaikka ja syksyisin lahteen kerääntyy runsaasti joutsenia, hanhia, sotkia ja sorsia. Linnustoon kuuluu muun muassa kyhmyjoutsen, silkkiuikku, punasotka ja harmaasorsa, jotka ovat tyypillisiä rehevien lintulahtien asukkaita. Ruovikossa laulaa rytikerttunen. Tornien taistossa paikalla on havaittu 56–72 lajia. == Retkeily == Mattholmsfladan sijaitsee noin 9 kilometriä Paraisten keskustasta lounaaseen, Saaristotien eli seututien 180 varrella. Fladan reunalla on lintutorni jonne pääsee Lenholmin luontopolkua pitkin. == Lähteet == == Aiheesta muualla == Luokka:Paraisten luonto Luokka:Saaristomeren lahdet Luokka:Suomen Natura-alueet
Werner Radspieler

Werner Radspieler (13. elokuuta 1938 Nürnberg – 7. maaliskuuta 2018 Nürnberg) oli saksalainen roomalaiskatolinen piispa. Hänet vihittiin papiksi Bambergin arkkihiippakuntaan 8. maaliskuuta 1964 ja nimitettiin sen vihkipiispaksi sekä Thuggan titulaaripiispaksi 7. marraskuuta 1986. Piispaksi vihkiminen seurasi 21. joulukuuta. Pääkonsekraattorina toimi Elmar Maria Kredel, jota avustivat Josef Schneider ja Martin Wiesend.Catholic-Hierarchy.org: Bishop Werner Radspieler Radspielerille myönnettiin ensimmäisen luokan Verdienstkreuz 23. toukokuuta 1996, ja häntä kunnioitettiin lisäksi Bayerischer Verdienstordenilla 15. heinäkuuta 2002. == Lähteet == Luokka:Saksalaiset papit Luokka:Katoliset piispat Luokka:Vuonna 1938 syntyneet Luokka:Vuonna 2018 kuolleet
Äänteensiirros

Äänteensiirros tarkoittaa kielessä tapahtuvaa useaa samanaikaista systemaattista äänteenmuutosta. Yksi esimerkki tästä on englannin kielen suuri vokaalisiirtymä vuosina 1350–1500.Rogers, Bill: A Simplified History of the Phonemes of English Myös saksan kielessä ja kreikassa on tapahtunut äänteensiirroksia, ja tällä hetkellä sellaisia tapahtuu joissain amerikanenglannin murteissa.Southern vowel shift ==Lähteet== Luokka:Fonologia Luokka:Kielihistoria en:Sound shift
Boyfriend

Boyfriend, boy friend tai boyfriends voi viitata: == Elokuva ja televisio == * The Boy Friend, musikaali vuodelta 1954 * The Boy Friend, elokuva vuodelta 1926 * The Boy Friend, elokuvasovitus musikaalista vuodelta 1971 * Boyfriends, brittiläinen elokuva vuodelta 1996 == Musiikki == * Boyfriend, eteläkorealainen yhtye * The Boyfriends, englantilainen yhtye * Boyfriend, Boy Georgen albumi vuodelta 1989 * ”Boyfriend”, Miki Fujimoton kappale vuodelta 2002 * ”Boyfriend”, Ashlee Simpsonin kappale vuodelta 2005 * ”Boyfriend”, Alphabeatin kappale vuodelta 2007 * ”Boyfriend”, Lou Began kappale vuodelta 2010 * ”Boyfriend”, Big Time Rushin kappale vuodelta 2010 * ”Boyfriend”, Justin Bieberin kappale vuodelta 2012 * ”Boyfriend”, Ariana Granden ja Social Housen kappale vuodelta 2019 * ”Boyfriend”, Mabelin kappale vuodelta 2020 * ”Boyfriend”, Selena Gomezin kappale vuodelta 2020 * ”Boyfriend #2”, Pleasure P:n kappale vuodelta 2008
Risto Nieminen (urheiluvaikuttaja)

Risto Olavi Nieminen (s. 5. syyskuuta 1951 Vaasa) on suomalainen urheiluvaikuttaja. Hän oli Suomen Olympiakomitean puheenjohtaja marraskuusta 2012 vuoteen 2016 saakkahttp://yle.fi/urheilu/nieminen_olympiakomitean_puheenjohtajaksi/6386160 ja Valon puheenjohtaja vuosina 2014–2016. Hän toimi Veikkauksen toimitusjohtajana 2. lokakuuta 2012 astiJuha Koponen Veikkauksen uudeksi toimitusjohtajaksi. Nieminen on koulutukseltaan filosofian maisteri. Hän toimi Opiskelijoiden liikuntaliiton pääsihteerinä vuosina 1976–1980. Vuonna 1980 Niemisestä tuli Suomen Urheilumuseon johtaja, ja sen jälkeen hän siirtyi Veikkauksen palvelukseen. Vuosina 1989–2000 hän työskenteli yhtiön tiedotusjohtajana. Toimittuaan Suomen Urheilutelevision toimitusjohtajana 2000–2001 Nieminen palasi takaisin Veikkaukseen, kun hänet valittiin sen toimitusjohtajaksi. Vuonna 2010 Nieminen valittiin maailman rahapelijärjestön World Lottery Associationin puheenjohtajaksi. Niemistä on pidetty yhtenä Suomen merkittävimmistä urheiluvaikuttajista. Muun muassa Urheilulehti arvioi hänet useana vuonna merkittävimmäksi vaikuttajaksi. Nieminen kilpaili nuoruudessaan pikajuoksussa. Hän edusti Helsingin Kisa-Veikkoja ja saavutti joukkueessa viestijuoksun SM-kilpailuissa 4 × 100 metrin viestissä kultaa 1973, hopeaa 1972 ja 1974 ja pronssia 1976. == Erokiista == Huhtikuussa 2012 Nieminen ilmoitti jättävänsä tehtävänsä Veikkauksen toimitusjohtajana vuoden 2012 lopussa. Helsingin Sanomien tietojen mukaan Nieminen sai potkut, minkä hän itse kiistää ja sanoo lähdön olleen neuvottelun tulosMaria Manner, Tuomo Pietiläinen, Veikkauksen hallitus siivosi Niemisen, Helsingin Sanomat 25.4.2012 sivu A 4. == Lähteet == Luokka:Suomalaiset yritysjohtajat Luokka:Suomalaiset urheiluvaikuttajat Luokka:Veikkauksen toimitusjohtajat Luokka:Suomalaiset pikajuoksijat Luokka:Vuonna 1951 syntyneet Luokka:Elävät henkilöt
Ranskan Kamerun

Ranskan Kamerun (, toisinaan myös Cameroun Oriental, ”Itä-Kamerun”), oli Ranskan siirtomaa Afrikassa ensimmäisestä maailmansodasta poliittiseen itsenäistymiseen vuonna 1960. Virallisesti kysymyksessä oli Kansainliiton mandaattialueen osa sotien välisenä aikana ja sittemmin YK:n huoltohallintoalue. Ranskan Kamerun käsitti pääosan nykyisestä Kamerunin tasavallasta. Ennen ensimmäistä maailmansotaa Saksan keisarikunnan siirtomaa Saksan Kamerun oli laajentunut Ranskan ja Britannian hallinnoimille alueille. Sodan aikana ranskalaiset ja brittijoukot eräiden kamerunilaisten kansojen avustuksella valtasivat maan vuoteen 1916 mennessä. Versailles’n rauhassa vuonna 1919 Kamerun jaettiin Britannian ja Ranskan kesken siten, että Brittiläinen Kamerun (Cameroons) oli läntisempi ja pienempi kuin Ranskan mandaattiosa. Entinen Saksan siirtomaa Togo jaettiin hieman samalla tavoin. Ranska ryhtyi hallinnoimaan maata Yaounde pääkaupunkina, kun brittiläisen osan hallinto ohjattiin Nigerian kautta. Tärkein satama oli Douala. Kamerunin eteläosaa asuttivat pääosin dualat, fulbet ja sudanilaiset, pohjoisosaa arabit. Eurooppalaisia oli joitain tuhansia. Ranskan Kamerunin asukasluku oli 1 877 113 vuonna 1926 ja 3,1 miljoonaa vuonna 1952. Kamerunilaiset perustivat omia puoluejärjestöjään, jotka havittelivat maalle poliittista itsenäisyyttä. Union des Populations du Cameroun kiellettiin 1955, mikä johti sissisotaan ja itsenäistyminen tapahtui tammikuussa 1960. Seuraavana vuonna valtioon liittyi Brittiläisen Kamerunin eteläosa. Maa oli merkittävä kautsun, banaanien, kaakaon ja kahvin sekä kookoksen ja kola- ja maapähkinöiden tuottaja. Maasta vietiin myös trooppista puutavaraa. ==Lähteet== * *Otava:Iso Tietosanakirja, Viides osa, Helsinki 1933, s. 1235-1236 ja Täydennysosa I, Keuruu 1957 s. 1099 Luokka:Kamerunin historia Luokka:Kansainliiton mandaattialueet Luokka:Yhdistyneiden kansakuntien huoltohallintoalueet Kamerun
Ulosteensiirto

Ulosteensiirto on toimenpide, jossa potilaan paksusuoleen siirretään tavallisimmin jonkun lähiomaisen ulostetta. Myös jonkun muun terveen luovuttajan ulostetta voidaan käyttää. Tällä pyritään palauttamaan paksusuoleen sen normaali bakteerikanta, joka on syystä tai toisesta muuttunut sairaalloiseksi kuten antibioottiripulissa.Ulosteensiirto hoitomuotona Paksusuolen bakteerikanta voi muuttua poikkeavaksi jopa vain yhdestä antibioottikuurista pitkäksi ajaksi, jopa pysyvästi. Hoitotoimenpiteenä ulosteensiirto on Suomessa suhteellisen tuntematon, vaikka ulosteperäruiskeita käytettiin Helsingin Kirurgisessa sairaalassa antibioottiripulin hoitoon jo 1960-luvulla. Clostridium difficile -bakteerin aiheuttaman vaikeahoitoisen veriripulin voi hoitaa ulosteensiirrolla nopeasti, antibiooteilla sitä voidaan joutua hoitamaan jopa vuosia.Uloste selättää C. difficilen == Toimenpide == Luovuttajan pitää olla perusterve eikä hänellä saisi olla piileviä sairauksia ja viimeisestä antibioottikuurista pitäisi mielellään olla ainakin vuosi. Liuosta varten otetaan desilitran verran ulostetta, joka liotetaan nesteeseen, kuten veteen, keittosuolaan tai maitoon. Liuoksesta siivilöidään kiinteät aineet pois. Käytetyn liuoksen määrä on 200 – 500 ml. Liuos viedään paksusuoleen jollain kolmesta menetelmästä: * Gastroskopian avulla: liuos ruiskutetaan nenä-mahaletkun tai mahatähystysputken avulla suoraan vatsaan/ohutsuoleen, josta se kulkeutuu paksusuoleen. Etuna on liuoksen saaminen koko paksusuolen alueelle. Käytetään jos paksusuoli on pahasti tulehtunut eikä kolonoskopia ole mahdollista. * Kolonoskopian avulla: peräsuolitähystyslaitteiston avulla liuosta ruiskutetaan koko paksusuolen alueelle. Helppo suorittaa, jos potilaalla on ripuli ja suoli on tyhjä, muussa tapauksessa suoli on tyhjennettävä ensin. Tämä on tavallisin hoitotoimenpide.Ulosteensiirto voisi pelastaa useita ihmishenkiä * Peräruiskeella: liuos ruiskutetaan peräsuolen kautta paksusuoleen mahdollisimman pitkälle apteekista tms. saatavan laitteiston avulla. Tämä toimenpide voidaan tehdä myös kotioloissa ja se voidaan uusia peräkkäisinä päivinä. Haittana on se, ettei liuosta saada tarpeeksi pitkälle ja sen teho voi olla riittämätön vaikeissa tapauksissa. Myös lääkintähenkilökunnan suorittama paksusuolen tähystys jää pois. == Lähteet == == Aiheesta muualla == *”En todellakaan suosittele tekemään kotioloissa” – Ulosteen­siirto on tehokas hoito moniin vatsa- ja suolistovaivoihin, ja ensi vuonna se voidaan tehdä jo nielaisemalla kapseli, sanoo lääkäri Helsingin Sanomat, 7.3.2018. Luokka:Lääketieteelliset hoidot
Tapio Piirainen

Tapio Piirainen (s. 1954) on suomalainen elokuvaohjaaja ja käsikirjoittaja.www.elonet.fi, Tapio Piirainen. Hän on valmistunut elokuvaohjaajaksi Taideteollisesta korkeakoulusta vuonna 1996www.elonet.fi, Raid-elokuva, Muut tiedot. ja työskennellyt ohjaajana ja käsikirjoittajana Yleisradion TV1:ssä vuodesta 1989.www.yle.fi, vintti, Tapio Piirainen. Piirainen tunnetaan Yleisradion elokuvista ja sarjoista Kuhmon huumaa (1989), Viimeiset siemenperunat (1993), Kissa ja Varjo (1993), Siivoton juttu (1997), Poliisin poika (1998), Nyrölä 3 (2004), Bodomin legenda (2006), Suuri performanssi (2008), Glenn (2008), Punainen nauha (2012), Lumihiutalemuodostelma (2012) ja Linnan juhlat (2017). Harri Nykäsen rikoskirjoihin pohjautuva 12-osainen televisiosarja Raid (2000) toi Piiraiselle parhaan ohjauksen ja käsikirjoituksen Venlan.www.yle.fi, vintti, Venla-palkinnot 1982-2001. ==Palkintoja== * parhaan ohjauksen ja käsikirjoituksen Venla-palkinto tv-sarjasta Raid. * Anjalankosken elokuvapalkinto 2001 (18 000 mk) tv-sarjasta Raid. * Elokuvataiteen 1-vuotinen taiteilija-apuraha 1.1.2002 alkaen. ==Lähteet== Luokka:Suomalaiset elokuvaohjaajat Luokka:Suomalaiset käsikirjoittajat Luokka:Vuonna 1954 syntyneet Luokka:Elävät henkilöt
Époisses de Bourgogne

Époisses de Bourgogne on ranskalainen juusto, jota valmistetaan Côte-d'Orin departementissa sijaitsevassa Époisses’n kylässä. Yleensä pelkästään Époisses’ksi sanottua juustoa valmistetaan raa’asta lehmänmaidosta, ja sillä on niin voimakas haju, että sen kuljetus julkisissa kulkuneuvoissa on kielletty Archive.org. Juusto on ympyrän muotoinen ja halkaisijaltaan 10-18 cm. Sillä on tunnusmerkillinen oranssinpunainen väri, ja sitä myydään ympyrän muotoisessa puurasiassa. Juuston seuraksi sopii parhaiten punaviini (burgundinviini) tai jopa Sauternes-viini. Napoleon piti juustosta erityisen paljon, ja tunnettu herkuttelija Jean Anthelme Brillat-Savarin kutsui sitä "juustojen kuninkaaksi". == Lähteet == == Aiheesta muualla == Luokka:Ranskalaiset juustot Luokka:Lehmänmaitojuustot
Liskovarpushaukka

Liskovarpushaukka (Accipiter trinotatus) on haukkojen heimoon kuuluva lintu. Sitä tavataan Indonesiassa. Sen elinpiiriä ovat subtrooppiset ja trooppiset kosteat alavat metsät. Se painaa keskimäärin 146 grammaa.Birdlife.org viitattu 24.4.2012 == Lähteet == Luokka:Lintuhaukat
Crohn

Crohn viittaa seuraaviin: *Burrill Bernard Crohn (1884–1983), yhdysvaltalainen lääkäri *Crohnin tauti, suolistosairaus *Kurt Crohn (1896–1944), saksalainen pedagogi *Crohnin massiivi, vuoristo Antarktiksella *Crohn Island, saari Antarktiksen lähellä ==Katso myös== *Krohn, sukunimi *cron, ajastuspalvelu
Kaivautujat

Kaivautujat (Trichonotidae) on indopasifisen merialueen lämpimissä vesissä tavattava pieni kalaheimo. Se on sisällytetty joko tokkokalojen, ahvenkalojen tai kurtuusikalojenGenera/species by family/subfamily in Eschmeyer's Catalog of Fishes:Kurtiformes California Academy of Sciences (2023) lahkoon. ==Lajit ja anatomia== Kaivautujien heimoon kuuluu yksi suku, Trichonotus, ja siinä kymmenen lajia. Lajeja ovat muun muassa satulakaivautuja (Trichonotus setiger) ja kultaraitakaivautuja (Trichonotus halsteadi). Kaivautujat ovat melko pienikokoisia kaloja ja kasvavat korkeintaan 16 cm pitkiksi, koiraat ovat naaraita kookkaampia.Ne ovat liereitä ja pitkulaisia kaloja, joilla on kaksi selkäevää. Varsinkin koirailla etumaisen selkäevän ruodot ovat pidentyneet ja taaempi selkäevä on hyvin pitkä. Myös peräevä on pitkä. Kuono on terävä ja alaleuka työntyy yläleukaa pidemmälle. Kaivautujille ominaninen piirre on silmien iiriksen peittävä läppä. Pohjaväriltään kalat ovat harmaita ja ruumiissa on värikkäitä kuvoita, juovia ja täpliä. ==Levinneisyys ja elintavat== Kaivautujia esiitntyy Intian valtameren ja Tyynenmeren trooppisissa ja subtrooppisissa vesissä. Ne elävät pieninä ryhminä yleensä alle 50 metrin syvyydessä. Ravintona ovat pienet äyriäiset ja eläinplankton. Vaaran uhatessa kaivautujat kaivautuvat nopeasti piiloon hiekkapohjaan. ==Lähteet== Luokka:Tokkokalat
Maamme-veistos II

Maamme-veistos II on taiteilija Mauno Hartmanin puuveistos vuodelta 1965. Tämä minimalistiseen estetiikkaan viittaava teos, korkeus 293 cm, ostettiin Ateneumin taidemuseoon vuonna 1969. Mauno Hartman inspiroitui 1950-luvun loppupuolella puusta materiaalina. Hän halusi tutkia sen olemusta ja ominaisuuksia. Hänen hirsiveistoksensa antavat kuvaa vuosisataisesta rakennusperinteestä, mutta myös puun uudenlaisesta esittelystä. Maamme-veistos II viittaa sekä Suomen historiaan että tuohon aikaan uuteen vähäeleiseen, minimalistiseen estetiikkaan. ==Lähteet== * Timo Huusko: Mauno Hartman: Maamme-veistos II. Teoksessa Ateneum-opas. Toim Timo Huusko, 2007, s. 125. ==Aiheesta muualla== * Maamme-veistos II Suomen Kansallisgalleriassa Luokka:Suomen patsaat ja veistokset Luokka:Ateneumin kokoelmat